Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
1 ส.ค. 2559

Fund Inflow หนุน SET ปรับสูงทำจุดสูงสุดใหม่… “ซื้อ” IRPC
ดัชนี SET อยู่ที่ 1,527.17 จุด +3.10 จุด +0.20% ปริมาณซื้อขาย 34,597 ลบ.
 
แนวรับ :          1,520          แนวต้าน :          1,545
 
สรุปทิศทางและแนวโน้มตลาด
Fund Inflow หนุน SET ทำจุดสูงสุดใหม่ต่อเนื่อง เป้าหมายระยะสั้น 1,550 จุด: กระแสเงินทุนไหลเข้าหนุน SET ปรับสูงขึ้นทำจุดสูงสุดใหม่ของปีอีกครั้งวันนี้ และด้วยความคาดหวังว่าการทำประชามติรับร่างรัฐธรรมนูญ วันที่ 7 ส.ค.นี้จะเปิดทางให้เกิดการเลือกตั้งปลายปี 2017 จะเป็นปัจจัยหนุนกระแสเงินทุน และการปรับสูงขึ้นของ SET ต่อไป โดยมีเป้าหมายระยะสั้นที่ 1,550 จุด (อาจมีแรงขายจากกองทุน Trigger Fund ประมาณ 3 พันล้านบาทที่บริเวณนี้) ขณะที่เป้าหมาย 6 เดือนข้างหน้าที่ 1,620 จุด…แนะนำ “ซื้อ” กลุ่มหุ้นที่เป็นเปาหมายการไหลเข้าของเงินทุน อย่าง AOT ADVANC SCC KTB BJC และ CPALL (แนวต้าน 55/58 บาท)
“ซื้อ” IRPC…กำไรมีเสถียรภาพระยะยาวหลัง UHV: แนะนำ “ซื้อ” IRPC ด้วยเป้าหมายพื้นฐาน 6.60 บาท จาก 1) ราคาหุ้นที่ Underperform ตลาดมา 3 เดือน สะท้อนค่าการกลั่นสิงคโปร์ที่ต่ำไปแล้ว 2) Product Mix ของ IRPC ที่มีทั้งโรงงานปิโตรเคมี และโรงกลั่นน้ำมัน โดยเฉพาะโรงกลั่นที่มีสัดส่วน Product เป็นน้ำมันดีเซลที่ค่าการกลั่นสูง ทำให้ไม่ได้รับผลกระทบจากค่าการกลั่นสิงคโปร์ที่ปรับลดลงอย่างที่เห็น 3) ผลการดำเนินงาน 2H16 จะได้รับผลดีจากการ Upgrade โรงกลั่นผ่านโครงการ UHV ที่เริ่มผลิตเชิงพาณิชย์แล้วตั้งแต่ 16 ก.ค.ที่ผ่านมา และด้วย Product Mixed โรงกลั่นที่ดีขึ้นส่งผลให้เสถียรภาพกำไรของ IRPC ดีขึ้นในระยะยาว คาดกำไรปี 2016 ที่ 1.1 หมื่นล้านบาท +140% y-y และ 1.3 หมื่นล้านบาทในปี 2017 +18% y-y ที่ PE 9.0x และ Div Yield 5.0% ยังถูกเกินไป
 
หุ้นที่น่าสนใจทางเทคนิค
AAV “ซื้อ” ราคาหุ้นแกว่งตัวขึ้นต่อเนื่อง พร้อมปริมาณการซื้อขายสูงขึ้นสนับสนุน สอดคล้องกับเครื่องมือ ADX ชี้ขึ้นยืนยันแนวโน้ม เป็นจังหวะซื้อเก็งกำไร มีแนวต้านแรกที่ 6.90 บาท และถัดไปตามกรอบที่ 7.20 บาท
CPALL “ซื้อ” ราคาหุ้นแกว่งตัวยกฐานขึ้นตามกรอบ หลังพักตัวไม่หลุดเส้นค่าเฉลี่ยระยะเดือนกำลังขึ้นทดสอบ All Time High ที่ 53 บาท สอดคล้อง DI+ และ MACD ชี้ขึ้น ยืนยันแนวโน้ม มีแนวต้านแรกที่ 55.00 บาท และเป้าหมายถัดไปที่ 58.00 บาท
EA “ซื้อ” ราคาหุ้นแกว่งตัวขึ้นต่อเนื่อง พร้อมปริมาณการซื้อขายหนาแน่น สอดคล้องกับเครื่องมือ ADX ชี้ขึ้น และเส้นค่าเฉลี่ยทำ Golden Cross ยืนยันแนวโน้ม เป็นจังหวะซื้อเก็งกำไร มีแนวต้านแรกที่ 27.00 บาท และเป้าหมายถัดไปที่ 28.25 บาท